Α4-0103/95

Σχέδιο κανονισμού του Συμβουλίου που τροποποιεί τον κανονισμό (ΕΚ) αριθ. 2062/94 περί ιδρύσεως του Ευρωπαϊκού Οργανισμού για την ασφάλεια και την υγεία στην εργασία (COM(94) 0651 - 4824/95 - C4-0088/95 - 95/0809 (CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 2

Άρθρο 8, παράγραφος 2, πρώτο εδάφιο (Κανονισμός (ΕΚ) αριθ. 2062/94)

>Αρχικό κείμενο>

2. Τα μέλη που αναφέρονται στην παράγραφο 1, στοιχεία (α), (β) και (γ) διορίζονται από το Συμβούλιο, βάσει ενός μέλους ανά κράτος μέλος και ανά μία εκ των προαναφερομένων κατηγοριών.

>Κείμενο μετά την ψηφοφορία στο ΕΚ>

2. Τα μέλη που αναφέρονται στην παράγραφο 1, στοιχεία (α), (β) και (γ) διορίζονται ει δυνατόν, από το Συμβούλιο, βάσει ενός μέλους ανά κράτος μέλος και ανά μία εκ των προαναφερομένων κατηγοριών.

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 2

Άρθρο 8, παράγραφος 6, πρώτο, δεύτερο και τρίτο εδάφιο

(Κανονισμός (EK) 2062/94)

>Αρχικό κείμενο>

6. Οι αποφάσεις του διοικητικού συμβουλίου λαμβάνονται με πλειοψηφία των δύο τρίτων των ψήφων.

Τα μέλη που αναφέρει το εδάφιο α της παραγράφου 1 έχουν δύο ψήφους το καθένα.

>Κείμενο μετά την ψηφοφορία στο ΕΚ>

6. Οι αποφάσεις του διοικητικού συμβουλίου λαμβάνονται με πλειοψηφία των δύο τρίτων των ψήφων, εκτός από τις αποφάσεις που λαμβάνονται σύμφωνα με το άρθρο 13(3) και το άρθρο 15 οι οποίες απαιτούν επίσης την πλειοψηφία των μελών που αναφέρονται στο άρθρο 1α.

>Αρχικό κείμενο>

Τα μέλη που αναφέρουν τα εδάφια β), γ) και δ) έχουν μια ψήφο το καθένα.

>Κείμενο μετά την ψηφοφορία στο ΕΚ>

Κάθε μέλος του διοικητικού συμβουλίου διαθέτει μια ψήφο.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 16 (Κανονισμός (EK) 2062/94)

>Κείμενο μετά την ψηφοφορία στο ΕΚ>

3α. Το άρθρο να διατυπωθεί ως εξής:

«Eπαγγελματικό απόρρητο

Τα μέλη του διοικητικού συμβουλίου, ο διευθυντής, το προσωπικό καθώς και όλα τα άλλα πρόσωπα που συμμετέχουν στις δραστηριότητες του Οργανισμού οφείλουν, ακόμα και μετά την λήξη των καθηκόντων τους, να μην αποκαλύπτουν τις πληροφορίες οι οποίες, ως εκ της φύσεώς τους, καλύπτονται από την υποχρέωση του επαγγελματικού απορρήτου όσον αφορά επιμέρους περιπτώσεις. εντούτοις, όλοι οι άλλοι τομείς των εργασιών του οργανισμού είναι ανοικτοί στον δημόσιο έλεγχο.»

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με σχέδιο κανονισμού του Συμβουλίου που τροποποιεί τον κανονισμό (ΕΚ) αριθ. 2062/94 περί ιδρύσεως του Ευρωπαϊκού Οργανισμού για την ασφάλεια και την υγεία στην εργασία (COM(94) 0651 - 4824/95 - C4-0088/95 - 95/0809 (CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94) 0651 - 4824/95 - 95/0809 (CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης της ΕΚ (C4-0088/95),

- έχοντας υπόψη τό άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης, και τις γνωμοδοτήσεις της Επιτροπής Προϋπολογισμών και της Επιτροπής Νομικών Θεμάτων και Δικαιωμάτων των Πολιτών (Α4-0103/95),

1. εγκρίνει, με την επιφύλαξη των τροποποιήσεων που της επέφερε το Σώμα, στο κείμενο του Συμβουλίου[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α της Συνθήκης της ΕΚ[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.